open-index/open-wikipedia-markdown huggingface dataset:
Elxan Yunis

**Elxan Yunis** — Azərbaycan aktyoru, Azərbaycan Respublikasının əməkdar artisti (2014).

## Həyatı
Elxan Abbasov 1971-ci il 6 dekabrda Gəncə şəhərində anadan olub. 1988–1992-ci illərdə Azərbaycan Dövlət İncəsənət Universitetində Dram və kino aktyorluğu fakültəsində təhsil alıb. Fuad Poladovun kursunun yetirməsidir. 1992-ci ildə Gəncə Dövlət Nizami Poeziya Teatrında aktyor kimi fəaliyyətə başlayıb. Qısa müddət üçün kinostudiyada kaskadyor kimi də çalışıb.

13 fevral 2014-cü ildə Azərbaycanın əməkdar artisti fəxri adına layiq görülüb. Elxan Abbasov həmçinin 2017-ci ildə Türkiyənin Ankara şəhərində baş tutan Hak-iş Beynəlxalq Qısa Film festivalında " Qarabağ " qısa filmində canlandırdığı Elxan obrazı ilə "Ən yaxşı kişi aktyoru" nominasiyası üzrə birinci yerə layiq görülüb.

Ailəlidir. 3 övladı var.

## Tamaşalar
1993-cü ildən bu günə kimi Gəncə Dövlət Dram teatrında fəaliyyətini davam etdirir. İşlədiyi bu illər ərzində müxtəlif rollar oynamışdır.

# A. Məmmədov. "Dəli Domrul" — Domrul
# H. Cavid. "Ana" — Səlim
# T. Əliyev. "Sabir dərdi" — M. Ə. Sabir
# C. Cabbarlı. "Aslan və Fərhad" — Fərhad
# C. Cabbarlı. "Oqtay Eloğlu" — Aslan bəy
# İ. Əfəndiyev. "Mahnı dağlarda qaldı" — Nicat
# İ. Əfəndiyev. "Unuda bilmirəm — Kamran
# H. Cavid. "Afət" — Toğrul
# N. V. Qoqol. "Evlənmə" — Kockaryov
# J. B. Molyer. "Skapenin kələkləri" — Skapen
# M. F. Axundov. "Müsyo Jordan və Dərviş Məstəli şah" — Dərviş
# Elçin. "Cəhənnəmdən cənnətə" — kişi
# C. Məmmədquluzadə. "Dəli yığıncağı" — Fazil
# N. Dumbadze. "Ağ bayraqlar" — Limon
15. Nüşabə Əsəd Məmmədli. "Cavad Xan" -Cavad Xan

16. Ejen İoneskon-"Kral Ölür" — Kral
17. A. Saqarelinin "Xanuma"

## Filmoqrafiya
# Kənar adamlar (film, 1992) — Ruslan
# Xoca (film, 2012) — komandir
# Pərvanələrin rəqsi (teleserial, 2012) — Murad
# Həkimlər (teleserial, 2013) — Toğrul
# Səndən sonra (teleserial, 2013) — Tahir (Ağa)
# Qız yükü (teleserial, 2014) — Habil
# Vicdan haqqı (teleserial, 2016) — Kamil
# Qara bağ (film, 2016) — Elxan
# Əfsanə Qayıdır (komediya filmi, 2018) — Qiyas
# Baldız (teleserial, 2018)-Mövsüm
# Yuxu kimi (teleserial, 2019) -Çinar
# Mən kiməm? (teleserial, 2021)-Altay
# Xəyanət (teleserial, 2023)-Yaşar

## Xarici keçidlər
* Elxan Yunis oğlu Abbasov
Rahilə Ginzburq

**Ginzburq Rahilə Solomonovna** () – Aktrisa, Azərbaycan Respublikasının xalq artisti (1964) 

## Həyatı
Rahilə Ginzburq 1 iyun 1920-ci ildə Bakı şəhərində neftçi Süleyman Ginzburqun ailəsində anadan olmuşdur. 1937-ci ildə Bakı Teatr Kollecinin aktyorluq fakültəsinə daxil olan aktrisa 1941-ci ildə buradan məzun olur. 1938-ci ildə, hələ 18 yaşında olarkən Rahilə xanım Gənc Tamaşaçılar Teatrının gənc rejissoru Azərbaycanın əməkdar incəsənət xadimi Məhərrəm Aşumovla tanış olur. Həmin il Aşumov Rahilə Ginzburqun ailəsinə elçi göndərir. Bu zaman Rahilə xanım ailəsi ilə birlikdə indiki Dilarə Əliyeva küçəsindəki mütəxəssislər binasının 5-ci mərtəbəsində yaşayırdı. Cütlüyün bu evlilikdən Tamilla adlı qızları dünyaya gəlmişdir. Tamilla Aşumova 70-80-ci illərdə Azərbaycan Televiziyasının məşhur jurnalistlərindən biri olmuşdur.

### Fəaliyyəti
Rahilə Ginzburq səhnə fəaliyyətinə 1941-ci ildən başlamış, 1943-cü ildən Azərbaycan Dövlət Rus Dram Teatrının aktrisası olmuşdur.  

## Əsas rolları
# Maskarad", M.Lermontov) — Nina
# İstedadlar və pərəstişkarlar", A.Ostrovski) — Negina
# Üç bacı", A.Çexov) — İrina
# Meşşanlar (M.Qorki) — Polya
# Günəşin övladları (M.Qorki) — Liza
# İrkutsk əhvalatı (A.Arbuzov) — Valya
# Köhnə dəbli komediya (A.Arbuzov) — Lidiya
# Ağıldan bəla (A.Qriboyedov) — Sofiya
# Mariya Stüart (F.Şiller) — Mariya Stüart
# Milyonçu xanım (C.B.Şou) — Epifaniya
# Piqmalion (C.B.Şou) — Eliza
# Şıltaq qızın yumşalması (U.Şekspir) — Katarina
# Fərhad və Şirin (S.Vurğun) — Şirin
# Səadət düşmənləri (S.Vurğun) — Gülnar
# Aydın (C.Cabbarlı) — Gültəkin
# Mənim məhəbbətim Elektra (L.Dürko) — Klitemnestra
# Alçaldılmış və təhqir olunmuşlar (F.Dostoyevski) — Nelli
# Lanqust gülüşü (C.Marrel) — Sara Bernar

## Filmoqrafiya
# Körpə (film, 1962)
# Kənar adamlar (film, 1992) 

## İstinadlar
Rüfət Axundov

**Rüfət Rafiq oğlu Axundov** ()— Azərbaycanlı estrada müğənnisi.

## Həyatı
Rüfət Axundov 30 avqust 1979-cu ildə Bakı şəhərində anadan olmuşdur. Orta təhsilini 1986–1991-ci illərdə Bakı şəhər 169 saylı orta məktəbdə, 1991–1996-cı illərdə Bakı şəhər 80 saylı orta məktəbdə almışdır. Ali təhsilini 1996–2000-ci illərdə Azərbaycan Mədəniyyət və İncəsənət Universitetində almışdır.

O, aktyor Yaşar Nurinin bacısı oğludur.

## Karyerası
Karyerasına orta məktəb yaşlarından başlamışdır. Ilk dueti Aynur Dadaşova ilə olmuşdur. Daha sonra Rəqsanə İsmayılova, Xatun Əliyeva, Röya Ayxan, Niyam Salami ilə duetləri olmuşdur.

Rüfət Axundov həm aktyor, həm müğənni kimi fəaliyyət göstərir.

2017-ci ilin fevral ayında Rüfət Axundov Müdafiə Nazirliyinin Mərdəkan Hərbi İstirahət Evinin bölmə rəisi təyin olunmuşdur.

Hal-hazırda müğənni fəaliyyəti ilə bərabər Buzovna mədəniyyət evində müəllim kimi fəaliyyət göstərir.

## Filmoqrafiya
# Sonuncu şahid (film, 2004)
# Bomba (film, 2005)
# Kəndim+nizə qayıdın!? (film, 2007)

## İstinadlar
Rauf Şahsuvarov

**Rauf Arif oğlu Şahsuvarov** () — Birinci Qarabağ müharibəsi iştirakçısı, Azərbaycanın kino və teatr aktyoru.

## Həyatı
Rauf Arif oğlu Şahsuvarov 16 fevral 1967-ci ildə Laçın şəhərində anadan olub. 1974–1984-cü illərdə Laçın şəhər 2 saylı orta məktəbində təhsil alıb. 1985-ci ildə Mirzəağa Əliyev adına Azərbaycan Dövlət İncəsənət İnstitutunun (indiki Azərbaycan Dövlət Mədəniyyət və İncəsənət Universiteti) dram teatrı və kino aktyorluğu fakültəsinə daxil olub. 1985–1987-ci illərdə hərbi xidmətdə olub və hərbi xidməti bitirdikdən sonra 1987-ci ildən təhsilini davam edərək 1991-ci ildə aktyorluq ixtisasına yiyələnib. İnstitut müəllimi xalq artisti, kinorejissor Eldar Quliyev olmuşdur.

Evldir, 2 övladı var. AXC-nin Xalq maarifi və dini etiqad naziri Nurməmməd bəy Şahsuvarovun nəvəsidir.

## Fəaliyyəti
Rauf Şahsuvarov 1991-ci ildə təyinatla yeni açılmlş Şuşa Dövlət musiqili dram teatrına göndərilib və 2011-ci ilədək bir neçə il fasilələrlə həmin teatrda işləmişdir.

O, 1991–1992-ci illərdə Arif Paşayevin komandiri olduğu Azərbaycanda olan ilk nizami alayın–Laçın alayının tərkibində Birinci Qarabağ müharibəsində iştirak edib.

Rauf Şahsuvarov hal–hazırda Bakı Uşaq teatrında işləyir. İşlədiyi illər ərzində teatrda bir neçə tamaşanın quruluşçu rejissoru olmuş və müxtəlif rollar oynamışdır.

## Filmoqrafiya
# O dünyadan salam (film, 1991) (tammetrajlı bədii film) (rol: Əli)
# Lal (film, 2003) (qısametrajlı bədii televiziya filmi) (rol: ziyalı)
# Yol yoldaşları (film, 2003) (tammetrajlı bədii televiziya filmi) (rol: bələdçi)
# QAZ (film, 2005) (tammetrajlı bədii film) (rol: ruhi xəstə)
# Kəndim+nizə qayıdın!? (film, 2007) (tammetrajlı bədii film) (rol: Ziyadxan)
# Pərvanələrin rəqsi (serial, 2012) (bədii serial) (rol: Daşdəmir)
# Sübhün səfiri (film, 2012) (tammetrajlı bədii film) (rol: nuxulu)
# Sonuncu fəsil (teleserial, 2013) (bədii serial) (rol: Şamo)
# Qız atası (teleserial, 2014) (bədii serial) *(21-ci, 26-cı bölümlər)*
# Dmitrov küçəsi 86 (film, 2015) (qısammetrajlı bədii film) (rol: qarovulçu)
# Oğlan evi 2 (film, 2016)
# Vicdan haqqı (teleserial, 2016) (bədii serial)
# Hoqqa (film, 2017) (tammetrajlı bədii film)
# Sən demə (film, 2020)
# Əqrəb mövsümü (teleserial, 2022)
# Həmrəylik günü (film, 2022)
# Vətəndaş A
# Əsirlikdə 8 gün (film, 2025)
# Qırmızı Zona(teleserial)

## İstinadlar
Elməddin Cəfərov

**Elməddin Misir oğlu Cəfərov** () — azərbaycanlı aktyor.
## Həyatı
Elməddin Cəfərov 1 yanvar 1981-ci ildə Göyçə mahalının Zod kəndində anadan olub. Doğulduğu kənddə orta təhsilə başlasa da Azərbaycanlıların Ermənistandan köçürülməsi nəticəsində 1988-ci ildə doğulduğu kənddən ailəsi ilə birlikdə Gəncə şəhərinə köçmüş, Gəncədə orta təhsilini davam etdirmişdir.

O, 13 yanvar 2012-ci ildə Yeni Azərbaycan Partiyasına üzv qəbul edilmişdir.

## Filmoqrafiya
**Rol aldığı filmlər**

**Televiziya işləri**

**Teatrda**

## İstinadlar

## Xarici keçidlər
Azər Axşam

**Azər Şabanov** () — azərbaycanlı aktyor, televiziya aparıcısı.

## Həyatı
Şabanov Azər Abdusalam oğlu 23 fevral 1973-cü ildə Qax şəhərində anadan olub. Uşaqlıqdan aktyorluğa meyil göstərən Azər ailəsində bu sənəti seçən yeganə adam olduğunu bildirir. Azərbaycan Dövlət İncəsənət Universitetini bitirib.

Aktyor 2 dəfə ailə həyatı qurub. Uğursuz olan birinci evliliyindən Cavidan adlı gənc oğlu var. İkinci evliliyindən isə Ərcan adlı oğlu var.

O, 20 iyun 2011-ci ildə Yeni Azərbaycan Partiyasına üzv qəbul edilmişdir.

## Televiziya fəaliyyəti
Lider TV-də Teletime verilişi ilə məşhurlaşan aktyor Milyonçu verlişində aparıcılığını etmişdi. Azər Axşam həmçinin ATV və Xəzər TV-də də işləyib. 2015-ci ilədək ATV kanalında "ATV Səhər" verilişinin aparıcısı olmuşdur. Həmçinin aktyor həmin kanalda yayımlanan "Qız atası" teleserialında Çingiz xarakterini canlandırır.

## Filmoqrafiya

## Həmçinin bax
* Səxavət Nur

## İstinadlar
Şükufə Musayeva

**Şükufə İmran qızı Musayeva** — Azərbaycan teatr aktrisası, Azərbaycan Respublikasının Xalq artisti (2018).

## Həyatı
Şükufə Musayeva 1988-ci ildə Şuşa Mədəni-Maarif məktəbinin özfəaliyyət teatr kollektivinin rəhbəri fakültəsini, 1995-ci ildə Azərbaycan Dövlət Mədəniyyət və İncəsənət Universitetinin teatr kollektivinin rejissoru fakültəsinin qiyabi şöbəsini bitirmişdir. 1990-cı ildən Şuşa Dövlət Musiqili Dram Teatrının aktrisasıdır. 1991–1993-cü illərdə Qarabağ uğrunda gedən döyüşlərdə iştirak etmişdir. Ağdərə uğrunda gedən döyüşlərdə qəlpə yarası almışdır. Aldığı yaralardan sonra dünyaya uşaq gətirmək qabiliyyətini itirib.

Ş. Musayeva 1998-ci ildə keçirilən II Ümumrespublika Eksperimental tamaşalar festivalında Ana ("Addım səsləri", S. Bekket), 1999-cu ildə keçirilən "Milli klassika" festivalında Şəhrəbanu xanım ("Hekayəti-Müsyö Jordan həkimi-nəbatat və dərviş Məstəli şah caduküni-məşhur", M. F. Axundov), 2002-ci ildə keçirilən A. Şərifzadə adına "Üfüq-XX1" mono tamaşalar Festivalında Uşaq ("Çiçəklər açılanda", A. Həsənoğlu), 2005-ci ildə keçirilən "Boş məkanın dolğunluğu" teatr festivalında Qadın ("Musiqili məktublar", F. Mustafa) kimi müxtəlif xarakterli rollar oynayaraq Azərbaycan Teatr Xadimləri İttifaqı tərəfindən diplom və mükafatlara layiq görülmüşdür.

25 iyun 2013-cü ildə "Tərəqqi" medalı ilə təltif edilmişdir. 2003-cü ildə, 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 10 may 2019-cu ildə, 7 may 2020-ci ildə, 7 may 2021-ci ildə, 10 may 2022-ci ildə, 6 may 2023-cü ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür. 2000-ci ildə Azərbaycan Respublikasının Əməkdar artisti, 27 may 2018-ci ildə Azərbaycan Respublikasının Xalq artisti fəxri adına layiq görülmüşdür.

## Əsas rolları
# Arşın mal alan (Üzeyir Hacıbəyov) — Telli
# Özümüz bilə-rik (S. Ələsgərov və Ş. Qurbanov) — Nailə
# Durna (S. Rüstəmov və S. Rüstəm) — Nisə
# Ayının min bir oyunu (S. Qənizadə) — Gülcamal
# Marqaritka (A. Salakru) — Marqarita
# Gözəlləri necə qaçırırlar (B. Appayev) — Məkkə
# Xəlifə Leylək (V. Qauf) — hind şahzadəsi; saray əyanı
# Aydın (C. Cabbarlı) — Susanna
# Ağıllı adam (F. Mustafa) — qadın; dəli
# Şuşa dağlarını duman bürüyüb (Elçin) — Güləndam nənə
# Sehirli kreslo (F. Karinti) — Berta
# Pənah evi (Ə. Quluzadə) — Gülzar
# Bayramın birinci günü (N. Hikmət) — Fəxründə xanım
# Tamahkar (S. S. Axundov) — Şərəf xanım
# Dağılan tifaq (Ə. Haqverdiyev) — Sona xanım
# Güllələnmiş heykəllərin fəryadı (H. Mirələmov) — Xurşid Banu Natəvan

## Filmoqrafiya
# Kəndim+nizə qayıdın!? (film, 2007)
# Qaydasız döyüş (film, 2009)
# Qüdsi (film, 2007)

## İstinadlar
İntiqam Soltan

**İntiqam Soltan oğlu Həsənli** (*İntiqam Soltan*; ) — Azərbaycan teatr və kino aktyoru, Azərbaycanın əməkdar artisti (2018), Mingəçevir Dövlət Dram Teatrının direktoru.

## Həyatı
İntiqam Soltan oğlu Həsənli (İntiqam Soltan) 12 aprel 1965-ci ildə (rəsmi 11 may) Ordubadın Nürgüd kəndində anadan olub. İncəsənət İnstitutunun dram-kino aktyorluğu ixtisasında təhsil alıb (1986-1990). İrəvan Teatrında (1988-1995), Gənclər Teatrında (1995-2002) aktyor işləyib. 2002-ci ildən Bakı Uşaq Teatrının direktoru-bədii rəhbəridir.

27 may 2018-ci ildə Azərbaycanın əməkdar artisti fəxri adına layiq görülmüşdür.

2019-cu ildə müəllifi olduğu "Çətin tərbiyə olunan uşaqların tərbiyəsində teatr metodlarından istifadə" adlı metodik vəsaitin təqdimatı keçirilib.

Bakı Uşaq və Gənclər Teatrının direktoru-bədii rəhbəri.

Mingəçevir Dövlət Dram Teatrının direktoru.

Evlidir. 3 övladı var.

## Filmoqrafiya
# Doğma sahillər (film, 1989)
# Ömürdən uzun gecə (film, 1996)
# Girov (film, 2005)
# Əlvida, cənub şəhəri (film, 2006)
# Milçək (film, 2006)
# Cavid ömrü (film, 2007)
# Kəndim+nizə qayıdın!? (film, 2007)
# Sirat körpüsü (film, 2007)
# Yanmış körpülər (film, 2007)
# Qara bayram (2010)
# 3 bacı (film, 2012-2014) (bədii serial) (rol: Güloğlan)
# Dolu (film, 2012)
# Həyat varsa... (serial, 2012-2014)
# Pərvanələrin rəqsi (serial, 2012)
# Xəyanət(teleserial)-Mahir

## İstinadlar

## Xarici keçidlər
Xanlar Həşimzadə

**Xanlar Allahverdi oğlu Həşimzadə** ( 9 fevral 1955) — Azərbaycanlı aktyor, Azərbaycanın əməkdar artisti (2015),, Azərbaycan Respublikası Prezidentinin fərdi təqaüdüçüsü(2024).

## Həyatı

Xanlar Həşimzadə 9 fevral 1955-ci ildə Nuxa şəhərində (indiki Şəki) anadan olmuşdur. X.Haşımzadə 1975-ci ildən S.Rəhman adına Şəki Dövlət Dram Teatrında çalışır. Hal-hazırda teatrın aparıcı səhnə ustasıdır.
200-ə yaxın tamaşalarda müxtəlif səpgili obrazlar yaratmışdır. Oynadığı həm dramatik, həm də komik obrazlar nəinki Respublikamızda, hətta Kubada, Praqada, Moskvada, Kazanda, Tiflisdə, Yoşkar-Olada, Daşkənddə və Səmərqənddə də yüksək qiymətləndirilmişdir. İki dəfə "Qızıl Dərviş" mükafatı ilə təltif edilmişdir.
X.Həşimzadə V.Şekspirin "Kral Lir" əsərində Fransız Kralı, Ə.Əylisli "Quşu uçan budaqlar" əsərində Mehdi Qulu, M.F.Axundovun "Hacı Qara" əsərində Hacı Qara, C.Məmmədquluzadənin "Dəli yığıncağı" əsərində Molla Abbas, H.Cavidin "İblis" əsərində İxtiyar, R.Stoyanovun "Ustalar" əsərində Qenco, B.Stratiyevin "Avtobus əsərində Məsuliyyətsiz, M.Bulqakovun "Usta və Marqarita" əsərində Pontiy Pilat, X.Eçeqarayın "Mahir aradüzəldənlər" əsərində Severo, S.Mrojekin "Xoşbəxt hadisə" əsərində Gəlmə Adam, E.De.Filipponun "Ruhlar" əsərində Paskyale Loyyokolo və bir çox əsərdə əsas rolların uğurlu ifaçısı olmuşdur. Oynadığı obrazları ilə tamaşaçıların məhəbbətini qazanmış Xanlar Həşimzadə günü-gündən öz ustalığını artırır.

## Təltif və mükafatları
* Prezident mükafatı — 30 aprel 2014, 6 may 2015, 6 may 2016, 1 may 2017, 9 may 2018, 7 may 2020, 7 may 2021, 10 may 2022, 6 may 2023
* Azərbaycan Respublikasının əməkdar artisti — 30 dekabr 2015
* Azərbaycan Respublikası Prezidentinin fərdi təqaüdü — 9 may 2024

## Filmoqrafiya
#1930-cu il Şəki üsyanı (film)
#Həm ziyarət, həm ticarət... (film, 1995)
#Odla qol-boyun (film, 2002)
#Şəki teatrında (film, 2006)
#Kəndim+nizə qayıdın!? (film, 2007)
#Bir ovuc torpaq (film, 2009)
#Komediya səhnəsi (veriliş, 2009)
#Yaddaş (film, 2010)
#Fədakar (film, 2015)
# Qırmızı bağ (film, 2016)
# Oğlan evi 2 (film, 2016)
# Bir zamanlar Şəkidə (film, 2017) () (rol: Professor)
# Cənnət yuxusu (film, 2025)

## İstinadlar

## Xarici keçidlər
* Şəki kino lentində
Natiq Fərzəliyev

**Natiq  Fərzəliyev** (*Natiq Aslan oğlu Fərzəliyev *; ) — azərbaycanlı aktyor.

## Həyatı
Natiq Fərzəliyev 1 fevral 1962-ci ildə Yevlax rayonunda anadan olmuşdur. 1987-ci ildə M.A.Əliyev adına İncəsənət İnstitutunun Mədəni-maarif fakültəsini bitirib. 1981-ci ildən Azərbaycan Dövlət Gənclər Teatrında aktyor vəzifəsində çalışıb. 2009-cu il may ayının 1-dən Azərbaycan Dövlət Gənc Tamaşaçılar Teatrının aktyorudur.

## Əsas rolları
# Siyasi fahişə - ("Komendant saatının lətifələri", S.Manafov)
# Holland - ("Ox və hədəf", F.Aqamalıyev)
# Aşpaz - ("Qurbanəlibəy", C.Məmmədquluzadə)
# Div - ("Kosmosda görüş")
# Vyolanın qonağı - ("Açar", İ.Məmmədli)
# Div - ("Məlikməmməd", xalq nağılı)
# Bəstəçi - ("Sevirəm səni Türkiyə", K.Abdulla)
# Kor heykəltaraş - ("Neron", M.Xubai)
# Nağılçı - ("Kim deyir ki, Simurq quşu varmış", K.Abdulla)
# Dayı - ("Mamay kişinin yuxuları", V.Səmədoğlu)
# Təlxək-quyruq - ("Sara xatun", N.Saraclı)
# Meymun – ("Hekayəti-xırs-Quldurbasan", M.F.Axundov)
# Şirxan – ("Tıq-tıq xanım", A.Şaiq)
# Burqomister – ("Şelkunçik", E.T.A.Hofman)
# II Lord – ("Yatmış gözəl" B.Marvin)
# Səfərin oğlu – ("Əcəl atı" V.Əlixanlı)
# Poçtalyon Fətoş – ("Buzovna kəndinin əhvalatları" Elçin)
# Qulaməli – ("Müsyö Jordan və dərviş Məstəli şah" M.F.Axundzadə)
# Mkrtıç – ("Hacı Qara" M.F.Axundzadə)
# Çırtdan – ("Şahzadə Xəzərin nağılı" K.Ağabalayev, N.Kazımov)
# Polis – ("Buratinonun macəraları" A.Tolstoy)

## Filmoqrafiya
# Bala-başa bəla! (film, 1995)
# Yarımştat (film, 1996)
# Yol yoldaşları (film, 2003)
# Mükafat (film, 2004)
# Tilsim (film, 2005)
# Kəndim+nizə qayıdın!? (film, 2007)
# Aramızda qalsın (film, 2011-2013)
# Zəng (film, 2014)
# Sən demə (film, 2020)
Atamoğlan Rzayev

**Atamoğlan Rzayev** () — Azərbaycan aktyoru, Azərbaycan SSR əməkdar artisti (1949).

## Həyatı
Atamoğlan Balababa oğlu Rzayev 1912-ci ildə Bakının Əmircan qəsəbəsində doğulub. Qəsəbədəki beş sinifli məktəbin birinci pilləsində oxuyub və sonra Fabrik və Zavod Məktəbində (FZU) təhsil alıb. Bakı Teatr Texnikumunu 1932-ci ildə bitirib. Əvvəlcə Bakı Türk İşçi Teatrında işləyib. 1935-ci ildə Milli Dram Teatrının aktyor truppasına üzv olub. Arada filarmoniyada, mədəniyyət nazirliyində işləyib və 1957-ci ildən yenə MDT-a qayıdıb. Atamoğlan Rzayevin teatrdakı daha parlaq rolları Kürd Musa ("Vaqif", Səməd Vurğun), Qurd Kərim ("Qaçaq Nəbi", Süleyman Rüstəm), Rəbi, Daşdəmir, Şərif ("Od gəlini", "Dönüş" və "Almaz", Cəfər Cabbarlı), Təlxək, Heydər, Kərim ("Pəri cadu", "Köhnə dudman" və "Dağılan tifaq", Əbdürrəhim bəy Haqverdiyev), Həsənov ("Kimdir müqəssir?", Hüseyn Muxtarov), Baner ("Arzu", İmran Qasımov), Ədhəm ("Bahar", Məmmədhüseyn Təhmasib), Sadıq ("Xoşbəxtlər", Sabit Rəhman), Rəis ("Şöhrət və ya unudulan adam", Nazim Hıkmət), Rikardo ("Rəqs müəllimi", Lope de Veqa), Xanmurad ("Bahar suları", İlyas Əfəndiyev), Montano, Kleomen ("Otello" və "Qış nağılı", Vilyam Şekspir), Fəxrəddin ("Müsibəti-Fəxrəddin", Nəcəf bəy Vəzirov), İlya ("Cehizsiz qız", Aleksandr Ostrovski), İlqar ("Əcəb işə düşdük", Şıxəli Qurbanov), Çərkəz ("Dağlar qızı" Adil Babayev), Fyodorov ("Qaliblər", Boris Çirskov) obrazlarıdır. Atamoğlan Rzayev 2 dekabr 1966-cı ildə Bakıda qəflətən vəfat edib.

## Mükafatları
* "Əməkdə fərqlənməyə görə" medalı — 9 iyun 1959
* "Azərbaycan SSR əməkdar artisti" fəxri adı — 21 iyul 1949

## Filmoqrafiya
* Kəndlilər (film, 1939)
* Səbuhi (film, 1941)
* Koroğlu (film, 1960)
İradə Həsənova

**Həsənova İradə Aslan qızı** — azərbaycanlı aktrisa.

## Həyatı
İradə Həsənova 1977-ci ildə Azərbaycan Dövlət İncəsənət İnstitutunun Dram və kino aktyoru fakültəsini bitirmişdir. Sumqayıt Dövlət Musiqili Dram Teatrında çalışmışdır. 1990-cı ildən Akademik Milli Dram Teatrında çalışır. Bir neçə filmdə və televiziya tamaşasında obrazlar yaratmışdır.

25 iyun 2013-cü ildə əməkdar artist fəxri adına layiq görülmüşdür.

10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür.

## Əsas rolları
**Sumqayıt Dövlət Musiqili Dram Teatrı**
# Almaz (C.Cabbarlı) — Almaz
# Vəfalı Səriyyə (C.Cabbarlı) — Səriyyə
# Bağdada putyovka var (Ə.Əylisli) — Kama
# Tamahkar (S.S.Axundov) — Məryəm
# Adamın adamı (Anar) — Balaxanım

**Akademik Milli Dram Teatrı**
# Dişi canavar (F.Lorka) — Amella
# Anamın kitabı (C.Məmmədquluzadə) — Zivər
# Ağqoyunlular və qaraqoyunlular (Ə.Əmirli) — Qaraqoyunlu bibi
# Mesenat (Ə.Əmirli) — Luiza
# Özümüzü kəsən qılınc (B.Vahabzadə) — Banuçiçək 
# Ədirnə fəthi (C.Cabbarlı) — İnci
# Hərənin öz payı (X.Qoca) — falçı
# Kəllə (N.Hikmət) — Paolina 
# Kaş araba aşmayaydı (O.İoseliani) — Kokola

## Filmoqrafiya
# Kişi sözü (film, 1987)
# Ah məhəbbət, məhəbbət (film)
# Unudulan adam (film, 1987)
# Qu quşunun məhəbbəti (film)
# Yurd yeri 2
# Qırmızı qar (film, 1998)
# Nə gözəldir bu dünya... (film, 1999)

## İstinadlar
Şərif Qurbanəliyev

**Şərif Qurbanəliyev** — azərbaycanlı rejissor, ssenarist, prodüser.

## Həyatı
Rejissor Şərif Qurbanəliyev Aztv, Space, Lider  kimi telekanallarda bir sıra filmin və telelayihənin müəllifidir. 

1980-1984-cü illərdə M.A.Əliyev adına İncəsənət İnstitunun dram-kino aktyoru fakultəsini bitirib. 1989-1990-cı illərdə Moskva şəhərində rejissorluq kurslarında təhsil alıb. 

## Filmoqrafiya
1.  “Azərbaycan Demokratik Respublikası zirvəsi” 1989 il, qısametrajlı sənədli film, AzTV, rejissor

2.  “Qozbelin sevgi macərası” ssenari müəllifi, quruluşçu rejissor, qısametrajlı bədii film (diplom işi)

3.  ”Bala başa bəla” 1993 il -ssenari müəlliflırindən biri,quruluşcu rejissor

4 . ”Ac həriflər” 1993 il -senari müəllifi, rejissor

5 . ”Yarımştat” 1995 il- ssenari müəlliflərindən biri, quruluşcu rejissor

6.  “Altı nömrəli palata”1994 il televiziya rejissoru

7.  “Yurd yeri” bədii film 1994 il prodüser

8.  ”Yol” bədii film 2000 il “Space” ssenari müəllifi, rejissor

9.  “Köç” bədii film 2000 il “Space” ssenari müəllifi, rejissor

10. “Hippokrat andı” bədii film 2001 il “Space” ssenari müəllifi, rejissor

11. “Rəngli magiya” bədii film 2002 il “Space” ssenari müəllifi, rejissor

12. “Uğursuz gün” bədii film 2002 il “Space” ssenari müəllifi, rejissor

13. “Hava limanı”  bədii film 2002 il “Space” ssenari müəllifi, rejissor

14. “Milyonçu” proqramı Lider tv baş rejissor

15. ”Mükafat” 2004 il – bədii film. quruluşçu rejissor 2 seriya AzTV

16. ”Akademik Heydər Hüseynov” 2005 il sənədli film Aztelefilm -ssenari müəllifi və quruluççu rejissor

17. “Əhsən Dadaşov ” 2005 il ssenari müəllifi, rejissor

18. “Görüş kafesi” sitkom Aztv quruluşçu rejissor

19.”Kişiləri qoruyun” 2006 il -quruluşçu rejissor “Benefis prodakşn”

20.”Şəki teatrında” bədii sənədli film 2006 il- ssenari müəllifi və quruluşçu rejissor

21.”Hər kim yüz il yaşamasa” sənədli film- ssenari müəllifi və rejissor Aztelefilm

22.”Təklif “2006 il – bədii film, ssenari müəllifi və rejissor AzTV

23.”Qaragülün nağılı”  2007 il bədii sənədli film Aztelefilm -senari müəllifi və quruluşçu rejissor

24.”Bəylik dərsi və ya keçmişdən gülməcələr” 2007 il 3 seriya AzTV- quruluşçu rejissor

25. “Bahar nağılı” 2008 il “Space” TV- ssenari müəllifi və quruluşçu rejissor

26. ”Tanrıverdinin nağılı “2008 il Space TV- senari müəllifi və quruluşçu rejissor

27. ”Bir ovuc torpaq” 2009 il Space TV- ssenari müəllifi və quruluşçu rejissor

28. “Bədəlbəylilər” sənədli film 2010 il rejissor

29. “Hər kəs yüz il yaşamasa” sənədli film, rejissor

30. “Zəng” 2020 il Aztv- ssenari müəllifi və quruluşçu rejissor

31. “Bir rəssamın monoloqu” Aztelefilm 2019 il- ssenari müəllifi və rejissor

32. “Yağlı boya ilə ailə portreti” Aztv 2021il- prodüser

33. “Ocaq yeri” Aztv 2021 il –prodüser

34. “Hökm” qısametrajlı bədii film 2024 il, bədii rəhbər
Nabat Səmədova

**Nabat Məhərrəm qızı Səmədova** (d. 4 iyul 1950) — Azərbaycan rəssamı, Azərbaycanın əməkdar rəssamı (2018).

## Həyatı
N.Səmədova 1974-cü ildə Ə.Əzimzadə adına Azərbaycan Dövlət Rəssamlıq məktəbini bitirmişdir. 1980-cı ildə o, Moskvada Ümumittifaq İxtisasartırma kurslarında "Quruluşçu rəssam" ixtisasına yiyələnmiş, 1975-ci ildə isə Lənkəran Dövlət Dram Teatrında quruluşçu rəssam kimi fəaliyyətə başlamışdır. Lənkəran teatrında ilk işləri "Oqtay Eloğlu", "Dağılan tifaq", "Bahalı oğlan" və s. tamaşalar olmuşdur.
1982-ci ildə N.Səmədova Sumqayıt Dövlət Musiqili Dram Teatrına quruluşçu rəssam təyin edilmişdir. Bu teatrda rəssam H.Cavidin "Afət", İ.Karaçalının "İtirilmiş məktub", A.Abdulinin "13-cü sədr" əsərlərinə uğurlu tərtibatlar vermişdir.

Rəssamın son dövr yaradıcılığı Azərbaycan Dövlət Musiqili Komediya Teatrı ilə sıx bağlı olmuşdur. N.Səmədova bu teatrda S.Fərəcov, Ə.Əmirlinin "Səhnədə məhəbbət", O.Rəcəbov, A.Babayevin "Əlin cibində olsun", R.Mustafayev, C.Məmmədovun "Məsmə xala dayımdır", R.Əkbərin "Bəydullanın möhtəşəm toyu", S.Fərəcov, R.N.Güntəkinin "Bir günlük siğə" musiqili komediyalarına maraqlı, tamaşaların bütövlüyünə xidmət edən bədii tərtibat vermişdir.

Ümumən 28 illik iş stajına malik rəssam 60-dan artıq teatr tamaşasının, 14 televiziya filminin quruluşçu rəssamı olmuşdur.
N.Səmədov hal-hazırda Azərbaycan Dövlət Musiqili Komediya Teatrında yaradıcılıq fəaliyyətini davam etdirir.

27 may 2018-ci ildə Azərbaycanın əməkdar rəssam fəxri adına layiq görülmüşdür.

## Filmoqrafiya
# Abbas və Gülgəz (film, 2000) (sənədli serial) (AzTV) - quruluşçu rəssam
# Koroğlu (film, 2003)
# QAZ (film, 2005)
# Hərənin öz payı+tayı (film, 2006)
# Kişiləri qoruyun (film, 2006)
# Bəylik dərsi (film, 2007)
# Qüdsi (film, 2007)
# Qağayı (film, 2012)
# Toy gecəsi (teserial, 2013)

## İstinadlar

## Xarici keçidlər
* Səda - “999 cu gecə” tamaşasının premyerası olub
Georgi Mdivani

**Georgi Mdivani** () — Sovet dramaturqu və kinossenaristi. Gürcüstan SSR əməkdar artisti (1961) və Azərbaycan SSR Dövlət mükafatı laureatı (1978).

## Həyatı

## Filmoqrafiya
# Kəndlilər (film, 1939)
# Sevinc buxtası (film, 1977)

## İstinadlar

## Xarici keçidlər
Boris Barnet

**Boris Vasilyeviç Barnet** () — sovet aktyoru.

## Həyatı
Boris Barnet 18 iyun 1902-ci ildə Moskvada anadan olub. MXT-nin studiyasında butaforçu olaraq çalışmağa başlayıb. 1925-ci ildən müxtəlif studiyalarda filmlər çəkib və aktyor kimi çəkilib. Azərbaycan kinosunda fəaliyyət göstərib.

Rusiya SFSR əməkdar artisti (1935), SSRİ dövlət mükafatı laureatı (1948), Ukraynanın əməkdar incəsənət xadimi (1951) Boris Barnet 8 yanvar 1965-ci ildə vəfat edib.

## Filmoqrafiya
# Mavi dənizin sahilində (film, 1935)

## İstinadlar
Rəşad İlyasov

**Rəşad İlyasov** () — Azərbaycan musiqiçisi, Azərbaycanın əməkdar artisti (2018).

## Həyatı
Rəşad İlyasov 1974-cü il noyabrın 1-də Bakı şəhərində ziyalı ailəsində anadan olub. 1981-ci ildən 20 nömrəli orta məktəbdə təhsil almağa başlayıb. Valideynləri musiqiçi olmasa da (atası İlyasov Mirzə Rüstəm oğlu — mühəndis, anası Eyvazova Zərifə Alxas qızı Azərbaycan Dövlət Teleradio şirkətində jurnalist kimi çalışıblar), Rəşadda hələ uşaqlıqdan musiqiyə böyük həvəs olub. Belə bir həvəsin əsas səbəblərindən biri də Rəşadın gözünü açandan daima ətrafında sənətçiləri görməsi olub. Onun xalası — Şəfiqə Eyvazova Azərbaycanın xalq artisti, kaman ustası, dayısı Yasəf Eyvazov isə ud ifaçısıdır. Beləliklə Rəşad orta məktəbdə oxumaqla bərabər 16 nömrəli musiqi məktəbinin fortepiano sinfində təhsil almağa başlayıb. Lakin 1990-cı ildən gənc musiqiçi yeni seçim edir: o, kanon alətində ifa etməyə başlayır. Artıq 90-cı illərdən Rəşad Zeynəb Xanlarova, Nisə Qasımova kimi sənətçilərlə çalışmaşa başlayır. O, "Ümid" ansamblının üzvü olur. 1994-cü ildə "Çardaş" əsərini (Monti) kanonda ifa edib buna klip də çəkdirir. Daima yenilik etməyi xoşlayan Rəşad artıq solist kimi çalışmağa başlayır. Və 1997-ci ildə "Bakı-Raks" Birgə Müəssisəsi ilə "Anaram səni" albomunu hazırlayıb ərsəyə gətirir. Bu albomda o, nostalji mahnıları ifa edir. Azərbaycan Dövlət İncəsənət və Mədəniyyət Universitetinin Rejissorluq fakültəsini bitirən musiqiçi Azərbaycan Dövlət Teleradio Verilişləri Şirkətində rejissor kimi də fəaliyyət göstərir. 2001-ci ildə Rəşad ailə həyatı qurmuşdur. 2012-ci ildə "Mənə əllərini ver" adlı klip çəkdirmiş və onun təqdimat mərasiminin keçirmişdir. 2013-cü ildə Misirə qastrol səfərinə yollanmışdır. Qastrol zamanı "Nil" televiziyasında verilişlərin birində iştirak etmişdir.

27 may 2018-ci ildə Azərbaycanın əməkdar artisti fəxri adına layiq görülmüşdür.

O, 20 iyun 2011-ci ildə Yeni Azərbaycan Partiyasına üzv qəbul edilmişdir.

## Videoqrafiya

## Filmoqrafiya
# Kişiləri qoruyun (film, 2006)
# 3 bacı (film, 2012–2014) (bədii serial) (rol: özü)

## İstinadlar

## Mənbə
* Rəşad İlyasov
Tünzalə Əliyeva

**Tünzalə Məcid qızı Əliyeva** () — azərbaycanlı aktrisa, Azərbaycan Respublikasının Əməkdar artisti. **Toppuş bacı** kimi tanınırdı.

## Həyatı
Tünzalə Əliyeva 1973-cü il fevralın 15-də Gəncədə anadan olmuşdur.

1990-cı ildə Azərbaycan Dövlət Mədəniyyət və İncəsənət Universitetinin "Dram və kino aktyorluğu" fakültəsinə qəbul olmuşdur. Ali məktəbi başa vurandan sonra bir müddət özəl teatrlarda çalışmışdır. Sonra Gəncəyə qayıdıb bir müddət Gəncə Televiziyasında, sonra Kukla Teatrında, daha sonra da Gəncə Dövlət Dram Teatrında fəaliyyət göstərmişdir. Oradan çıxıb Bakıya gəlmiş və C. Cabbarlı adına İrəvan Dövlət Azərbaycan Dram Teatrında işləmişdir.

İrəvan Teatrının səhnəsində Qəmər (Ə. Əmirli, "Müqəddəs Valentin günü"), Almaz (M. Haqverdiyev, "Məhəbbət əzabları"), Natella (M. Haqverdiyev, "Qısqanc ürəklər"), Şahnaz (A. Rəhimov "Pul hərisləri"), Qadın (H. Mirələmov, "Ləyaqət"), Mehriban (Ə. Nesin, "Toros canavarı"), Gülzar (Elçin, "Poçt Şöbəsində xəyal"), Sənəm (Ü. Hacıbəyov, "O olmasın, bu olsun"), Nanı Kişi (İftixar, "Dan yeri söküləndə"), Səkinə (Hidayət, "Bu dünyanın adamları"), Səməni (İ. Məlikzadə, "Subaylarınızdan görəsiniz"), Mələk (Ağarəhim Rəhimovun, "Əsgər anası"), Alverçi qadın (T. Vəliyeva, "Analar neyləsin"), Mədinə (Anar, "Təhminə və Zaur"), Xatuba (Ramiz Abdullayev, "Biznesmen"), Xəzangül (Ə. Hacızadə, "Məhəbbət ölmür"), Əsir qadın (S. Şaxtaxtı, "Ölüm həsrəti"), Səkinə (Elçin, "Akvariuma xüsusi sifariş") rollarını uğurla ifa etmişdir.

Gəncə-Kəpəz Müstəqil Şirkət telekanalında "İzinlə", "Vətənim" və "Gülüş qatarı" verilişlərinin aparıcısı olmuşdur. ATV kanalında nümayiş etdirilən "Çal-Çağır" şou proqramının aparıcısı olan "Toppuş bacı" obrazının ifaçısıdır. ATV kanalında "Gülmək qadağandır" şou proqramının aparıcısı idi.

2007-ci ildə Əməkdar artist fəxri adına layiq görülüb.

22 yanvar 2023-cü il tarixində uzun sürən xərçəng xəstəliyindən sonra ölüb. Ümumşəhər qəbiristanlığında dəfn olunub.

### Şəxsi həyatı
Tünzalə Əliyeva ailəli idi. 1 qız övladı var idi.

## Filmoqrafiya
# Kişiləri qoruyun (film, 2006)
# Yoxlama (film, 2006)
# Qocalar (film, 2008)
# Bir ovuc torpaq (film, 2009)
# İstanbul reysi (film, 2010)
# Qayınana (film, 2011)
# 3 bacı (film, 2012–2014) (bədii serial) (rol: Xoşbəxt)
# Qız atası (serial, 2014–2025) (bədii serial) (rol:Həqiqət)
# Qardaşlar (serial, 2015–2018) (bədii serial)

## İstinadlar

## Xarici keçidlər
* http://milli.az/print/news/showbiz/50182.html
Nəsibə Eldarova

**Nəsibə Novruz qızı Eldarova** — Azərbaycan aktrisası, Azərbaycanın əməkdar artisti (2014).

## Həyatı
Nəsibə Eldarova 1959-cu ildə Bakının Bülbülə qəsəbəsində anadan olmuşdur. Azərbaycan Dövlət Mədəniyyət və İncəsənət Universitetinə daxil olmuş və 2 il Rza Təhmasibin kursunda (sonralar Nəsir Sadıqzadənin kursunda) təhsil almışdır. Bir müddət ali məktəbdən uzaqlaşsa da, sonradan universitetə bərpa olunmuşdur. İnstitutu bitirdikdən sonra kinostudiyada fəaliyyətə başlamışdır.

1989-cu ildə Gənclər Teatrının yaranmasından sonra aktrisa həmin teatra işə düzəlir və orada 20 il müddətində 100-dən çox tamaşada çalışır. 2009-cu ildə verilən qərara əsasən, Dövlət Gənclər Teatrı Azərbaycan Dövlət Gənc Tamaşaçılar Teatrına birləşdirildikdən sonra aktrisa burada işə başlayır.

Nəsibə Eldarova Azərbaycan teatrının inkişafındakı xidmətlərinə görə 7 mart 2014-cü ildə Azərbaycan Respublikasının əməkdar artisti fəxri adına layiq görülmüşdür. 1 may 2017-ci ildə, 9 may 2018-ci ildə və 10 may 2019-cu ildə Prezident Mükafatına layiq görülmüşdür.

* Aktyor Əməkdar Artist Ömür Nağıyevin həyat yoldaşı olmuşdur.
* Teatr rejissoru Əməkdar İncəsənət Xadimi Hüseynağa Atakişiyevin həyat yoldaşı olmuşdur.

## Filmoqrafiya
# Arşınmalçı (film, 1985)
# Bəyin oğurlanması (film, 1985)
# 777 №-li müəssisədə (film, 1988) (qısametrajlı bədii süjet-Mozalan № 129)
# Yeni iş üsulu (film, 1989)
# Kommersiya (film, 1992)
# Qara "Volqa" (film, 1994)
# Yuxu (film, 2001)
# Bomba (film, 2005)
# Kişiləri qoruyun (film, 2006)
# Ci-Mi (film, 2008)
# Səhərə inan... (film, 2011)
# Həkimlər
# Döngələr (2012)
# Bir ovuc torpaq (2013)
# Oğurlanmış arzular (film, 2015)
# Məryəm (serial, 2016)
# İkinci güllə (film, 2017)
#Köhnə çamadanlar (film, 2022)
#Mən burdayam, İlahi!
#Vətəndaş A

## İstinadlar
Elnur Abbasquliyev

**Elnur Abbasquliyev** — azərbaycanlı aktyor.

## Həyatı
1996-cı ildə Azərbaycan Dövlət Mədəniyyət və İncəsənət Universitetinin "Dram taetrı və kino aktyoru" fakültəsinə daxil olmuş və 2000-ci ildə universiteti bitirmişdir. 1996-2000-ci illərdə Bəxtiyar Xanızadənin rəhbərlik etdiyi "Dəli yığıncağı" Pantomima Teatr-Studiyasında, 2000-2009-cu illərdə Dövlət Pantomim Teatrında aktyor işləmişdir. 2009-cu ilin sentyabr ayından Abdulla Şaiq adına Azərbaycan Dövlət Kukla Teatrında işləyir. Bir neçə televiziya tamaşasında və filmdə rol oynamışdır. 

E.Abbasquliyev Rusiyada (Moskva, 26-30 aprel 1999. "Azərbaycan mədəniyyət günləri"), Türkiyədə (1999-cu il 18-28 noyabr, 4-cü Ankara teatr festivalı), Gürcüstanda (Tiflis, 17 sentyabr-8 oktyabr 2000. "Qızıl maska" Beynəlxalq teatr festivalı), İranda (Tehran, 4-10 noyabr 2000 I Beynəlxalq Pantomima Festivalında), İranda (Tehran, 3-10 mart 2002. "Dostluq" teatr festivalı), Türkiyədə (17-27 oktyabr 2002, Ankara Ethos Uluslararası Teatr Festivalı), Hollandiyada (9-15 dekabr 2002, Amsterdam. OUD-WEST THUIS BEST Beynəlxalq mədəniyyətlərarası festival), Ukraynada (7-14 may 2003, Kiyev. "Kiyev – Travnevi" 5-ci Beynəlxalq Teatr Festivalı), Tatarstanda (Kazan 30 may-6 iyun 2005 "Nouruz" Türkdilli xalqların teatr festivalı), Türkiyədə (Trabzon 1-13 may 2006-ci il 7-ci uluslar arası Karadeniz tiyatro festivalı) Beynəlxalq Teatr Festivallarında iştirak etmişdir.

## Əsas rolları

**Dövlət Pantomim Teatrı**
# Şəngül, Şüngül, Məngül (Mehman Musabəyov) — Şəngül
# 3 badam, 1 qoz — 2-ci badam
# Uçuş (Şeyx Əttar Nişapuri) — 6-cı saliq
# Manqurt (Çingiz Aytmatov) — Nayman döyüşçüsü
# Nağaraçılar (Bəxtiyar Xanızadə) — şagird nağaraçı
# Şərqə səyahət (Bəxtiyar Xanızadə) — musiqiçi; oğru; Konfutsi
# Muğam trio – Dizlər (Qurban Məsimov) — kaman ifaçısı
# Dulusçu (Üzeyir bəy Hacıbəyovun "Biz nə tövr iş görürük?" felyetonu əsasında) — 1-ci mim
# İnsan (A.Kamyu) — dalandar; qoca Salomono
# Zibillik pərvanələri (Bəxtiyar Xanızadə) — skripkaçı
# Eşq (Bəxtiyar Xanızadə) — Ulduz; vərəq
# Balaca şahzadə (A.Ekzüperi) — qızılgül 
# Maska (Z.Zeynalov) — dairə
# Kölgə (Bəxtiyar Xanızadə) — tələbə
# Korlar (A.Məmmədov) — kor

**Azərbaycan Dövlət Kukla Teatrı**
# Zınqırovlu pişik — uzunquyruq siçan

## Filmoqrafiya
# Bəylik dərsi (film, 2007) — məzhəkəçi
# Cavid ömrü (film, 2007) — gənc şair
# Kişiləri qoruyun (film, 2006)
# QAZ (film, 2005) — dəli
# Manqurt (film, 2003)
# Nigarançılıq (film, 1998)
# Salur Qazanın evi talandığı boy (film, 2001)

## İstinadlar

## Xarici keçidlər
*  Elnur Abbasquliyev
Vaqif Mirzəyev

**Vaqif Həsənağa oğlu Mirzəyev** () — Azərbaycanlı aktyor.

## Həyatı
Vaqif Mirzəyev 5 yanvar 1953-cü ildə Bakının Mərdəkan qəsəbəsində anadan olmuşdur. 1966-cı ildə 12 saylı musiqi məktəbinə qəbul olunmuş, 1971-ci ildə məktəbi klarnet ixtisası üzrə bitirmişdir. Vaqif Mirzəyev 1989–1994-cü illərdə Azərbaycan Dövlət Mədəniyyət və İncəsənət Universitetində təhsil almışdır. 1970-ci ildə Moskva qurultaylar sarayında Ümumittifaq festivalın iştirakçısı olmuş və festivalın laureatı adına layiq görülmüşdür. Bundan sonra isə Böyük Oktyabr İnqilabının 70 illiyi münasibətilə yenə də Moskva şəhərində keçirilən II Ümumittifaq festivalında birinci yeri tutaraq laureat olmuşdur.

Uzun müddət Azərbaycan Dövlət Filarmoniyasında "Humayun" xalq çalğı alətləri ansamblında işləmişdir. 1990-cı ildə Azərbaycan Respublikası Mədəniyyət Nazirliyi tərəfindən "solist" adına layiq görüldükldən sonra, özünün "Azərbaycan təranələri" ansamblını yaratmış və uzun müddət Musiqi Ansamblları Birliyində çalışmışdır. Eyni zamanda 1990-cı ildə Türkiyədə keçirilən Ümumdünya festivalında birinci yeri tutaraq festivalın medalını almış, 1992-ci ildə ilk dəfə olaraq Azərbaycandan İrana gedən 10 nəfər xüsusi seçilmiş sənətkarlar arasında klarnet ustası kimi iştirak etmişdir. 1994-cü ildə isə Suriya, İordaniya və İraqda Azərbaycan musiqisini yüksək səviyyədə təbliğ etdiyinə görə diploma layiq görülmüşdür. Xarici mətbuat dəfələrlə yaradıcılığıyla maraqlanmış və tez-tez öz səhifələrində işıqlandırmışdır.

Azərbaycan radiosu ifasında 50-yə yaxın musiqi lentə almışdır. Moskvanın "Melodiya" firması tərəfindən bir neçə disk valları buraxılmışdır. Dəfələrlə Azərbaycan Televiziyasında çıxışlar etmiş və televiziyanın "Qızıl Fond"unda bir neçə konsertləri qorunub saxlanılmaqdadır.

Xalqımızın ağır günlərində də geridə qalmamış, cəbhələrdə, hərbi hissələrdə, qaçqın şəhərciklərində çıxışlar etmiş və sənət yoluyla əldə etdiklərindən bir sıra xeyriyyəçilik işləri ilə də məşğul olmuşdur.

"Azərbaycantelefilm" tərəfindən "Sənətinin Vaqifi" adlı sənədli film çəkilmişdir. 2008-ci ildə 40 illik fəaliyyəti ilə əlaqədar olaraq haqqında "Bahar nəfəsli sənətkar" adlı sənədli film ekranlaşdırılmışdır.

40 illik səhnə fəaliyyəti dövründə Azərbaycan mətbuatı dəfələrlə haqqında məqalələr çap etmiş, bunlardan başqa Azərbaycan incəsənətində olan xidmətlərinə görə bir çox fəxri fərmanlara və diplomlara layiq görülmüşdür.
2008-ci il sentyabrın 17-də Azərbaycanm prezidentinin sərəncamı ilə "əməkdar artist" fəxri adına layiq görülmüşdür.

Bunlardan başqa kinorejissorlarımız tərəfindən bir sıra bədii filmlərə musiqiçi kimi dəvət olunmuşdur.

## Filmoqrafiya
# Bağ mövsümü
# Yüksək Səma (H.Seyidbətyli)
# Tərxibat
# Fransız
# Yerlə göy arasında
# Milli bomba
# Yoxlama
# İynə-sap (tv tamaşa, rej: E.Cahangirli)
# Kişiləri qoruyun (film, 2006)

## İstinadlar
Nikolay Renkov

**Nikolay Renkov** — operator.

## Həyatı
5 may 1906, Rylsk, Kursk rayonu — 1988, Moskva
Mosfilm studiyasında işləyib.

## Filmoqrafiya

# Yeni Gulliver (film, 1935)
# Vətən çağırır (film, 1936)
# Dərin basqın (film, 1937)
# Ruslan və Lyudmila (film, 1938)
# Qızıl açar (film, 1939)
# "Kartal" ın ölümü (film, 1940)
# Georgi Saakadze (film, 1942)
# Sualtı qayıq "T-9" (film, 1943)
# Chapaev haqqında mahnı (film, 1944)
# Zoya (film, 1944)
# Anam (film, 1946)
# Bizim ürəyimiz (film, 1946)
# Sərt iqtisadiyyat (film, 1946)
# Yuqoslaviya dağlarında (film, 1946)
# "Qəzəbli" (film, 1947)
# Gerçək Adamın Talebi (film, 1948)
# Elbe haqqında görüş (film, 1949)
# Gizli missiya (film, 1950)
# Przewalski (film, 1951)
# Boris Godunov (film, 1954)
# Dağ gölünün sirri (film, 1954)
# Qutuda 45 (film, 1955)
# Qırx birinci (film, 1956
# Tchelkache (film, 1956)
# Dondurulmuş ürək əfsanəsi (film, 1957)
# Kommunist (film, 1957)
# Kapitan qızı (film, 1958)
# Xovanşçina (film, 1960)
# Dostum, Kolka! (film, 1961)
# İşgüzar adamlar (film, 1962)
# Əlavələr (film, 1963)
# İndi onu buraxın. (film, 1963)
# Vasiliev qardaşları (film, 1964)
# "Y" əməliyyatı və Şurikin digər sərgüzəştləri (film, 1965)
# Topunda qız (film, 1965)
# Unudulmaz (film, 1967)
# Jameel (film, 1968)
# Belorussky dəmiryol stansiyası (film, 1970)
# İlk sevgi şəhəri (film, 1970)
# Bloodstone (film, 1972), *Tallinfilm*
Sabir Azəri

**Sabir Əli oğlu Azəri** — nasir, tərcüməçi, 1970-ci ildən Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü (1964).

## Həyatı
1938-ci il martın 22-də Azərbaycanın Qazax rayonunun indiki (Ağstafa rayonu) Dağ Kəsəmən  kəndində anadan olmuşdur. Orada orta məktəbi bitirdikdən sonra Azərbaycan Dövlət Universitetinin filologiya fakültəsinin jurnalistika şöbəsində təhsil almışdır (1956-1961). Sonra "Azərbaycan gəncləri" qəzeti redaksiyasında ədəbi işçi (1961-1962), Azərbaycan Dövlət Televiziya və Radio Verilişləri Şirkətində redaktor (1962-1966), "Ədəbiyyat və incəsənət" qəzeti redaksiyasında publisistika şöbəsinin müdiri (1967-1968), "Ulduz" jurnalında nəsr şöbəsinin müdiri (1968-1973), məsul katib (1973-1976), "Ulduz" jurnalında baş redaktor müavini vəzifələrində işləmişdir (1976-1993).

## Yaradıcılığı
Tələbəlik illərindən ədəbi fəaliyyətə başlamışdır. "Duman çəkilir" pyesi tamaşaya qoyulmuş, onun əsasında "Köhnə bərə" fılmi çəkilmişdir. "Dalanda" romanı Moskvada "Sovetski pisatel" jurnalında və onun əlavəsi "Roman-qazeta"da (1990, N 22) kütləvi tirajla buraxılmışdır. Bu romanın rus dilində 3 milyon 500 min nüsxə ayrıca kitab halında nəşri onun yaradıcılığına ciddi maraq oyatmış, "Molodaya qvardiya" və "Sovetski pisatel" nəşriyyatları povest və hekayələrini dönə-dönə kütləvi tirajla buraxmışlar. "Qorxu" povesti "Karvan" jurnalında (1990, N7), "Sonsuzluq" romanı "Azərbaycan" jurnalında (1990, Nll-12) dərc olunmuşdur.

Yazıçı otuza yaxın kitabın müəllifidir. Əsərləri keçmiş sovet xalqlarının, habelə ingilis, alman, ispan, fin, hind, türk dillərinə tərcümə edilib.

Hazırda fərdi yaradıcılıqla məşğuldur (1993-cü ildən). Əsərləri keçmiş SSRİ və xarici ölkə xalqlarının dillərinə tərcümə olunmuşdur. "Karqaya" povestləri (trilogiya) "Qızıl oraq" ədəbi mükafatına layiq görülmüşdür (1972). Azərbaycan Ali Soveti Rəyasət heyətinin Fəxri fərmanı ilə təltif edilmişdir (1988).

2010-cu ilin yanvarında infarkt keçirən və ağır vəziyyətdə Neftçilər Xəstəxanasına yerləşdirilən yazıçı iki həftə sonra - yanvarın 28-də elə ordaca vəfat edib. Həkimlərin cəhdlərinə baxmayaraq, reanimasiya şəraitində saxlanan S.Azərinin həyatını xilas etmək mümkün olmayıb. Yazıçı ilk dəfə 1992-ci ildə ağır infarkt keçirmişdi.

## Kitabları
*1. Nişan üzüyü. Bakı: Gənclik, 1969, 83 səh.
*2. Yol üstündə toy. Bakı: 1970,
*3. Sarı at. Bakı: 1971, 
*4. Kar qaya. Bakı: Gənclik, 1972, 172 səh.
*5. Boz dağın nağılı. Bakı: 1977,
*6. Gecə məşəl yanır. Bakı: Gənclik, 1977, 150 səh.
*7. İlk təkan. Bakı: 1978, 
*8. Duman çəkilir. Bakı: Yazıçı, 1979, 253 səh.
*9. Darıxan səhər. Bakı: 1981,
*10.Ovçunun xatirələri. Bakı: Gənclik, 1981, 243 səh.
*11.Ölə bilməyən adam. Bakı: 1982, 
*12.Dalanda. Bakı: Yazıçı, 1984, 252 səh.
*13.Günəşə sarı gedəndə. Bakı: Yazıçı, 1988, 407 səh.
*14.Ovçunun  xatirələri. Bakı: Gənclik, 1989, 320 səh.
*15.Qorxu. Bakı: 1989, 
*16.Sonsuzluq. Bakı: 1980-1990, 
*17.Mən DTK-nın təcridxanasında yatmışam. Bakı: 1994,

## Tərcümələri
(rus dilindən)
#Rəsul Həmzətov. Mənim Dağıstanım. Bakı: Gənclik, 1974, 345 səh.

## Filmoqrafiya
#Köhnə bərə (film, 1984) (Fərhad Ağamalıyevlə birgə)

## İstinadlar

## Xarici keçidlər
Leyla Səfərova

**Leyla Həzrət qızı Səfərova** — Azərbaycan rejissoru, ssenari müəllifi, Azərbaycanın Əməkdar incəsənət xadimi (2016).

## Həyatı
Leyla Səfərova 15.10.1945-ci ildə Azərbaycanın Gəncə şəhərində anadan olub.

1969–1974-cü illədə Moskvada ÜDKİ-nun kinorejissorliq fakultəsində təhsil alıb.

1985–1987-ci illərdə Azərbaycan Dövlət Teleradio Şirkıtində, 1987-ci ildən "Azərbaycanfilm" kinostudiyasında rejissor işləyib.

29 iyul 2016-cı ildə Azərbaycan kinematoqrafiyasının inkişafında xidmətlərinə görə Azərbaycanın Əməkdar incəsənət xadimi fəxri adına layiq görülmüşdür.

## Filmoqrafiya
# Oğul (film, 1982)
# Kölgədə 40 dərəcə isti (film, 1988)
# Seans (film, 1988)
# Naməlum torpaq (film, 1992)
# Bakı Xoreoqrafiya Məktəbi 2005 (film, 2005)
# Azərbaycan Respublikasının mayakları (film, 2006)

## İstinadlar
Şua Şeyxov

**Şua Nəsrulla oğlu Şeyxov** () – Azərbaycan teatr və kino rejissoru, aktyor, ssenari müəllifi, Azərbaycan SSR əməkdar artisti (1943).

## Həyatı
Şua Şeyxov 1905-ci ildə Naxçıvanda anadan olub. O, səhnə fəaliyyətinə 1922-ci ildə Azad Tənqid və Təbliğ Teatrında başlayıb. Burada işləyərkən paralel şəkildə təhsil alıb və Bakı Teatr Məktəbinin 1926-cı ildəki 13 məzunundan biri olub. 1927–1931-ci illərdə Moskva Dövlət Eksperimental Teatr Emalatxanasında teatr rejissorluğu fakültəsinin məzunu olub və 1935–1936-cı illərdə təhsilini Ümumittifaq Dövlət Kinematoqrafiya İnstitutunda davam etdirib.

Şua Şeyxov 1931–1935-ci illərdə TRAM-da (Fəhlə və Gənclər Teatrı) və Dərbənd Azərbaycan Teatrında rejissorluq fəaliyyəti göstərib. O, 1936-cı ildə "" filmini Azərbaycan dilinə çevirməklə Azərbaycanda dublyaj sənətinin bünövrəsini qoyub. Bir müddət Gənc Tamaşaçılar Teatrında quruluşçu rejissor, Qaryagin (Füzuli) Dövlət Dram Teatrında quruluşçu rejissor və bədii rəhbər işləyib. 1936-cı ildən kinoda ikinci rejissor, rejissor və ssenari müəllifi kimi çalışıb.

Rejissor 1970-ci ildə Bakıda vəfat edib.

## Ailəsi
Səs operatoru Əziz Şeyxovun qardaşı, müğənni-aktrisa Natəvan Şeyxovanın və aktyor Ramiz Şeyxovun atasıdır.

## Mükafatları
* "Azərbaycan SSR əməkdar artisti" fəxri adı — 17 iyun 1943

## Teatr səhnəsindəki işləri
;Gənc Tamaşaçılar Teatrında hazırladığı tamaşalar

;Füzuli Dövlət Dram Teatrında quruluş verdiyi tamaşalar

## Filmoqrafiya
* Ordenli Azərbaycan (film, 1938)
* Xalq şairi (film, 1947)
* Rahatdır, əlverişlidir, etibarlıdır (film, 1949)
* Əməyə eşq olsun (film, 1950)
* Sağlamlığın düşmənləri (film, 1950)
* Neft kəşfiyyatçıları (film, 1950)
* Doğma xalqıma (film, 1954)
* Qabaqcıl sovxozda (film, 1955)
* O olmasın, bu olsun (film, 1956)
* Kölgələr sürünür (film, 1958)
* Qəribə əhvalat (film, 1960)
* Paltar fabriki (film, 1962)
* Sabahın xeyir, Bakı! (film, 1964)
* Xalq istedadları (film, 1967)

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 50.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.
Rəhilə Cabbarova

**Rəhilə Muxtar qızı Cabbarova** () — Azərbaycan müğənnisi (messo-soprano), vokalçı-aktrisa, pedaqoq, Azərbaycan SSR əməkdar artist (1958).

## Həyatı
Rəhilə Muxtar qızı Cabbarova 24 noyabr 1922-ci ildə Tiflisdə anadan olmuş və buradakı 1 saylı musiqi məktəbində oxumuşdur. Müharibə illərində — 1941–1945-ci illərdə Tiflis şəhərindəki hərbi hospitalda işləmişdir. 1945–1947-ci illərdə Tiflis Xalq Yaradıcılığı evində təlimatçı olmuş və az sonra Gürcüstan Dövlət Mahnı və Rəqs ansamblına solist götürülmüşdür. 1947-ci ildə ailəsi ilə Bakıya köçmüşdür.

Rəhilə Cabbarova Üzeyir Hacıbəyovun tövsiyəsi ilə Azərbaycan Dövlət Konservatoriyasının hazırlıq şöbəsinə daxil olmuş və 1949–1954-cü illərdə vokal şöbəsində oxumuşdur. Üçüncü kurs tələbəsi olarkən Şövkət Məmmədovanın təklifi ilə Azərbaycan Dövlət Akademik Opera və Balet Teatrına solist götürülmüşdür.

İlk dəfə səhnəyə Üzeyir Hacıbəyovun "Koroğlu" operasında xanəndə qız rolunda çıxan Rəhilə Cabbarova uzun müddət bu rolun ifaçısı kimi tanınmışdır. Onun ilk böyük rolu isə Fikrət Əmirovun "Sevil" operası səhnələşdirilərkən canlandırdığı Gülüş obrazı olmuşdur. Bunun ardınca aktisanın bir sıra əhəmiyyətli rolları olmuşdur.

Rəhilə Cabbarova səhnə fəaliyyətindən əlavə, radio və televiziya verilişlərində də tez-tez iştirak etmişdir. Onun repertuarına Azərbaycan xalq mahnıları, rus və Qərbi Avropa bəstəkarlarının kamera əsərləri də daxil olmuşdur.

Sonralar — 1971–1997-ci illərdə Rəhilə Cabbarova Azərbaycan Dövlət Mədəniyyət və İncəsənət Universitetinin vokal kafedrasının müdiri vəzifəsində çalışmışdır.

Rəhilə Cabbarova 26 aprel 1958-ci ildə "Azərbaycan SSR əməkdar artisti" fəxri adına layiq görülmüş və 11 iyun 2002-ci ildən Azərbaycan Respublikası Prezidentinin fərdi təqaüdçüsü olmuşdur.

Rəhilə Cabbarova 1 dekabr 2002-ci ildə Bakıda vəfat etmişdir.

## İfa etdiyi əsas partiyalar
Rəhilə Cabbarovanın opera səhnəsində ifa etdiyi rollar:

* "Koroğlu", Üzeyir Hacıbəyov — *xanəndə qız
* "[[Arşın mal alan (operetta)|Arşın mal alan]]", Üzeyir Hacıbəyov — *Asya
* "Nərgiz", Müslüm Maqomayev — *Gülnaz
* "[[Sevil (opera)|Sevil]]", [[Fikrət Əmirov]] — *Gülüş
* "Aşıq Qərib", Zülfüqar Hacıbəyov — *Ağcaqız
* "[[Ölülər (opera)|Ölülər]]", [[Vasif Adıgözəlov]] — *Fatmanisə
* "Azad", Cahangir Cahangirov — *Hürü xala
* "Boris Qodunov", [[Modest Musorqski]] — *Marina Mnişek, Şinkarka
* "Qaratoxmaq qadın", Pyotr Çaykovski — *Milovzor, Qrafinya
* "[[Yevgeni Onegin (opera)|Yevgeni Onegin]]", Pyotr Çaykovski — *Polina, Olqa
* "Daisi", Zaxari Paliaşvili — *Nano
* "[[Riqoletto]]", [[Cüzeppe Verdi]] — *Maqdalina və Qrafinya de Çeprano
* "Traviata", Cüzeppe Verdi — *Flora Bervua
* "[[Aida (opera)|Aida]]", Cüzeppe Verdi — *Amneris
* "Trubadur", Cüzeppe Verdi — *Azuçena
* "Lakme", [[Leo Delib]] — *Məlakə
* "Knyaz İqor", Aleksandr Borodin — *Qonçarovna
* "[[Faust (opera)|Faust]]", [[Şarl Quno]] — *Zibel
* "Demon", Anton Rubinşteyn — *Xeyirxahlıq dahisi-Mələk
* "Çio-Çio-San", [[Cakomo Puççini]] — *Suziki
* "Çar gəlini", Nikolay Rimski-Korsakov — ''Lyubaşa

## Filmoqrafiya
* Kölgələr sürünür (film, 1958) — Cahan
* Sevil (film, 1970) — mahnı ifaçısı (Gülüş)

## İstinadlar